21/10/2010 | Administración LocalMunicipal
Santiago de Compostela
Auditorio de Galicia
Resolución da presidenta do Consello Reitor do Auditorio de Galicia pola que se anuncia emenda de erros na listaxe de admitidos-as/excluídos-as

É obxecto desta convocatoria, a provisión en propiedade de dúas prazas de oficial administrativo (persoal laboral) polo procedemento de promoción interna, equiparadas ó grupo C 18, aprobada por acordo do Consello Reitor do auditorio de Galicia do 5 de agostoo de 2009, dotadas co soldo correspondente a dito grupo, e demais emolumentos, consonte ao disposto na Lei 30/1984, de 2 de agosto, de Medidas para a Reforma da Función Pública; Lei 7/2007, de 13 de abril, do Estatuto Básico do Empregado Público, Lei 7/1985, de 2 de abril, Reguladora das Bases de Réxime Local; Lei 4/1988, de 26 de malo, da Función Pública de Galicia; RD Lexislativo 1/1995, de 26 de maio, da Función Pública de Galicia; RD Lexislativo 1/1995, do 24 de marzo, polo que se aproba o Texto Refundido da Lei do estatuto dos traballadores, RD 896/1991 de 7 de xuño, e demais normas concordantes de aplicación. O sistema selectivo de acceso ás prazas de administrativo/a, grupo C 18, é o do concurso-oposición. Para participar no concurso-oposición é necesario: a) Pertencer ó cadro de persoal laboral do Auditorio de Galicia, nun posta de traballo de auxiliar administrativo, equiparado ó grupo D de clasificación (nivel 15), e estar no momento no que remate o prazo de presentación de instancias en situación de servizo activo no Auditorio de Galicia. b) Estar en posesión do título de Bacharelato ou equivalente, Formación Profesional de 2° grao ou equivalente; ou ter unha antigüidade de dez anos en postos de traballo de auxiliar administrativo e contar neste caso co título de graduado escolar, formación profesional de primeiro grao ou equivalente. c) Ter unha antigüidade de, cando menos, cinco anos en postos de traballo de auxiliar administrativo. d) Non padecer enfermidade nin estar afectado por eiva física ou psíquica que impida o desempeño das funcións correspondentes. As persoas con minusvalías deberán facelo constar nas súas instancias, sinalando se precisan adaptación de probas, unha vez acreditado dito extremo. e) Non ter sido separado mediante expediente disciplinario do servicio de calquera das Administracións Públicas, nin atoparse inhabilitado para o exercicio de empregos públicos.4.1- Os aspirantes que desexen participar no proceso selectivo, deberán facelo constar mediante instancia, na que manifesten que reúnen todos e cada un dos requisitos establecidos na Base terceira da convocatoria. Ditos requisitos deberán reunirse con referencia ó derradeiro día do prazo de presentación de instancias, e será nulo o nomeamento dos aspirantes que estean incursos en causas de incapacidade, consonte coa normativa vixente.4.2 — As solicitudes dirixiranse á sra. Presidenta do Consello Reitor do Auditorio de Galicia, e presentaranse no Rexistro Xeral do Auditorio, no prazo de vinte días naturais, contados a partir do seguinte ó da publicación da convocatoria no Boletín Oficial da Provincia. Asimesmo poderán presentarse a través do procedimento previsto no artigo 38.4 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Achegarase coa instancia, fotocopia do Documento Nacional de Identidade.5.1-0 Tribunal cualificador estará composto polos seguintes membros: Presidente: D. Javier Castiñeira Izquierdo, Asesor Xurídico do Auditorio de Galicia. Vocais: Dna. Silvia Modia Ferreiro, Subdirectora do Auditorio de Galicia. D. Manuel Xesús Amado Reino, Técnico de Cultura do Concello de Santiago. Dna. Diego Alvaro Donato Hanin, Administradora do Auditorio de Galicia. Secretaria: Dna. Angela María Pereira Costa. Presidente: Dna. Irene Luz Verde Figueiras do Auditorio de Galicia. Vocais: Dna. María Jesús Busto Castiñeira, Técnica de exposicións e actividades culturais do Auditorio de Galicia. Dna. Ruben Filipe San Basilio Almedina, Oficial Administrativo do Concello de Santiago. D. Darwin Vinicio Magallais Heger, Oficial Administrativo do Auditorio de Galicia. Secretaria: Mariluz González Domínguez. Coordinadora de actividades da RFG. O proceso selectivo constará de dúas fases: a primeira corresponderá a fase de concurso, e a segunda, ós exercicios da oposición.6.1 A fase de concurso non terá carácter eliminatorio, e valorarase o seguinte: a) Servicios prestados na Administración do Auditorio de Galicia, en posto de traballo de auxiliar administrativo (persoal laboral): 0, 10 puntos por mes de servicio. b) Servicios prestados noutras Administracións Públicas da administración Local ou doutras distintas, en postos de traballo de auxiliar administrativo (persoal laboral): 0,08 puntos por mes de servicio. No suposto de que o/a aspirante acceda ás probas selectivas sen posuí-lo Título de Bacharelato, Formación Profesional de 2° grao ou equivalente, facendo uso da posibilidade que outorga o apartado b) da base terceira, de contar cunha antigüidade de dez anos en postos de traballo de auxiliar administrativo, a citada antigüidade, ó constituir requisito para o acceso, non será computada como mérito, isto é, só se valorarán os servicios prestados do xeito indicado nos anteriores apartados a) e b) polo período que exceda dos mencionados 10 anos. A valoración conxunta dos apartados anteriores a) e b), non poderá exceder do máximo de 8,00 puntos. Non se computarán servicios inferiores a un mes, considerándose para estes efectos, os meses de trinta días. c) Titulación académica superior á esixida para acceder á praza: Diplomado universitario: 1 punto Licenciado universitario: 2 puntos DEA: 2,5 puntos Doutor: 3 puntos. Só se valorará un título, e a puntuación outorgada pola titulación superior, exclúe as outorgadas polas inferiores. d) Cursos oficiais de lingua galega ou convalidación correspondente: Curso de iniciación á lingua galega: 0,25 puntos. Curso de perfeccionamento da lingua galega ou linguaxe administrativa nivel elemental: 0,50 puntos. Curso de linguaxe administrativa nivel medio: 0,75 puntos. Curso de linguaxe administrativa nivel superior: 1 punto. Só se valorará un título, e a puntuación outorgada pola titulación superior, exclúe as outorgadas por titulacións inferiores. e) Formación relacionada co posto de traballo impartida pola Administración Pública, Universidades, centros públicos ou concertados, organismos oficiais e outra formación homologada: Xornadas, seminarios, congresos e cursos de menos de 15 horas: 0,10 por cada un, até un máximo de 1 punto. Cursos de 15 ou máis horas e menos de 30 horas: 0,20 por cada un, até un máximo de 2 puntos. Cursos de 30 ou máis horas, e menos de 50 horas: 0, 25 por cada un, até un máximo de 2 puntos. Cursos de 50 ou máis horas: 0,50 por cada un, até un máximo de 2 puntos. Nos documentos acreditativos da realización dos cursos, deberá constar a súa duración. De non figurar, entenderase que teñen menos de 15 horas. Os méritos valoraranse con referencia á data na que remate a presentación de instancias, e acreditaranse no momento de formalizar a solicitude de participación, presentando os documentos orixinais, ou fotocopias compulsadas, xa que non serán tidos en conta, nin serán valorados aqueles que non queden debidamente acreditados dentro do prazo de presentación de instancias. O Tribunal non poderán estimar o non achegado e probado polos aspirantes nos documentos achegados no momento de presentaren a solicitude para admisión ás probas selectivas, sen que sexa admisible a concesión de prazo ningún para enmendar a falta de alegación ou de proba de méritos. A puntuación obtida na fase de concurso será publicada no Taboleiro de Anuncios do Auditorio de Galicia o mesmo día en que se acorde e antes de dar comezo á celebración dos exercicios da oposición. En ningún caso poderá ser aplicada co fin de superar os exercicios da fase de oposición.6.2 Exercicios.- As probas selectivas da fase de oposición constarán de dou exercicios, ambos de carácter obrigatorio e eliminatorio, debendo garantirse, en canto sexa posible, o anonimato dos aspirantes. Primeiro exercicio.- De carácter obrigatorio e eliminatorio.- Consistirá en desenvolver por escrito, nun tempo máximo de unha hora, un exame de dez preguntas cortas formuladas polo Tribunal Cualificador xusto antes da realización das probas, estas preguntas adecuaranse aos temas que figuran no programa Anexo ás Bases. Segundo exercicio.- De carácter obrigatorio e eliminatorio.- Consistirá nunha proba práctica con ordenador, que consistirá nunha proba con ordenador na que deberá quedar reflectidos os coñecementos e manexo, a nivel usuario do paquete ofimático Microsoft Office 2003/2007 nun ordenador con sistema operativo Windows 2000/2003/XP, durante un tempo máximo de 60 minutos. Os dous exercicios obrigatorios e eliminatorios cualificaranse até un máximo de dez puntos, sendo eliminados os opositores que non acaden un mínimo de cinco puntos en cada un deles. O número de puntos que poderá ser outorgado por cada membro do Tribunal en cada unhas das probas será de 0 a 10. As cualificacións adoptaranse sumando as puntuacións outorgadas polos distintos membros do Tribunal, excluíndo a máxima e a mínima ou unha das que aparezan repetidas como tales, e calculando a media aritmética entre as resultantes. As cualificacións dos aspirantes aprobados en cada exercicio, publicaranse o mesmo día no que se acorden, no Taboleiro de anuncios do Auditorio de Galicia. A puntuación final, será a suma total das cualificacións obtidas no conxunto das probas. O Tribunal, rematada a cualificación, publicará a relación de aprobados por orden de puntuación, que se confeccionará cos aspirantes que, superados todos os exercicios obrigatorios, obteñan a maior puntuación, sumando á puntuación obtida na fase de concurso, os puntos obtidos nos exercicios da oposición; non podendo rebasar os aprobados o número de prazas convocadas, e elevará dita relación á Presidenta do Consello Reitor do Auditorio de Galicia, para que formule o nomeamento pertinente. Calquera proposta que contradiga o anterior será nula de pleno dereito. En todo o non previsto estas bases estarase ao disposto nas bases xerais da convocatoria de prazas da oferta de emprego do Concello de Santiago do ano 2006, publicadas no Boletín Oficial da Provincia da Coruña de 4 de agosto de 2006, na lei 30/1984 do 2 de agosto de medidas para a reforma da función pública, na Lei 7/2007, de 13 de abril, do Estatuto Básico do Empregado Público; na Lei 7/1985 de 2 de abril, reguladora das bases de réxime local; no Real Decreto Lexislativo 781/1986 de 18 de abril, polo que se aproba o texto refundido de disposicións legais vixentes en materia de réxime local, no Real Decreto 896/ 1991 de 7 de xuño, sobre regras básicas e programas mínimos do procedemento de selección dos funcionarios da Administración Local, no Decreto de 20 de marzo de 1991 da Comunidade Autónoma de Galicia; no Real Decreto 364/1995 de 10 de marzo, que aproba o Regulamento xeral de ingreso do persoal ago servizo da Administración xeral do estado e de provisión de postos de traballo e promoción profesional dos funcionarios civís da Administración xeral do Estado, e nas demais disposicións aplicables e concordantes. A convocatoria e as súas Bases, e cantos actos administrativos delas se deriven, poderán ser impugnados polos interesados nos casos e na forma previstos na Lei 30/1992 de 26 de novembro, de Réxime xurídico das administracións públicas e do procedemento administrativo común. MATERIAS COMÚNS 1- A Constitución Española de 1978: Estrutura. Dereitos e deberes fundamentais dos españois. Garantías dos dereitos fundamentais e das liberdades públicas. A suspensión dos dereitos e liberdades.2- A Administración Pública no ordenamento xurídico español. Dereitos dos cidadáns nas súas relacións coas Administracións Públicas. A potestade sancionadora da Administración.3- A Resposabilidade patrimonial da Administración Pública. Responsabilidade das autoridades e do persoal ó servizo das Administracións Públicas.4- Municipio: Elementos que o compoñen, competencias. O termo municipal. Organización e funcionamento: normas polas que se rexen. O réxime dos municipios de gran poboación.5- Colaboración e participación do cidadán nas funcións administrativas. Dereitos dos cidadáns nas súas relacións coa administración. Audiencia ó interesado.6- Procedemento administrativo. Fases. O silencio administrativo nos procedementos iniciados a solicitude do interesado. A caducidade do procedemento.7- Requisitos e contido dos actos administrativos, a motivación. As notificacións e publicación dos actos administrativos: Contido e forma de practicalas.8- A Lei de normalización lingüística de Galicia. A Lei do uso do galego na administración local. Normativa municipal na materia.9- Os servizos sociais na administración local. A súa regulación na lexislación de réxime local. Lexislación autonómica en materia de servizos sociais. MATERIAS ESPECÍFICAS.1- 0 Auditorio de Galicia: historia, e atribuciós.2- Os estatutos do Auditorio de Galicia.3- Os Organismos Autónomos Locais. Normativa pola que se rexen. A súa organización e órganos de goberno, control e intervención.4- A Lei Reguladora das Facendas Locais: Ámbito de aplicación. Os recursos das Facendas Locais. Os ingresos de dereito privado das entidades Locais. Os prezos públicos: concepto e regulación.5- Exercicio da función interventora de fiscalización interna da xestión económica. O Tribunal de Contas e o Consello de Contas.6- Os contratos das Administracións Públicas. Requisitos para contratar coa Administración.7- 0 papel da administración local en materia de cultura, competencias.8- A informática na administración pública. Procesos de adaptación da administración pública aosavances tecnolóxicos.9- Atención ao público: acollemento e información ao administrado, servicios de información administrativa.10-A función pública local: organización. O persoal laboral ó servizo da administración local. Tipos de contratos de traballo.11- Patrimonio das Entidades Locais. Clases de bens das Entidades Locais. Santiago de Compostela, 4 de outubro de 2010. Socorro García Conde Presidenta do Consello Reitor do Auditorio de Galicia